als_Latn dik_Latn sag_Latn
Futboll
Bruno Dita, përforcimi i radhës për Skënderbeun
Mesfushori Bruno Dita zyrtarisht mund të quhet një futbollist i Skënderbeut edhe pse nuk ka firmosur akoma me bardhekuqtë. 24-vjeçari ka qenë prezent me skuadrën në Slloveni, aty ku ekipi është grumbulluar dhe po përgatitet për pjesëmarrjen në turnin e parë paraeliminator të Europa League. Dita ishte një futbollist i lirë pasi i përfundoi kontrata me Teutën pas përfundimit të kampionatit. Ish-mesfushori i Besës ka zhvilluan një sezon mjaft të mirë me “Djemtë e Detit” duke grumbulluar 29 ndeshje dhe 2 gola në të gjitha garat.
Pas 3 sezonesh në “Niko Dovana” 24-vjeçari vendosi të largohet nga “Djemtë e Detit” për të nisur një aventurë të re me Skënderbeun – me ambicien për t’u shpallur kampion, por edhe për t’u katapultuar në Europë nërpërmjet pjesëmarrjes në kompeticionet europiane. Pas mesfushorit Donjet Shkodra, Bruno Dita është përforcimi i dytë për Skënderbeun në merkaton e verës. 7 herë kampionët e Shqipërisë me Ilir Dajën në krye po punojnë për të rinovuar skuadrën me synimin për të dominuar sërish në futbollin shqiptar.
als_Latn als_Latn als_Latn als_Latn